วัดเกาะแก้ว (จังหวัดสิงห์บุรี)

วัดเกาะแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่างาม อำเภออินทร์บุรี จังหวัดสิงห์บุรี มีเนื้อที่อันเป็นที่ตั้งวัด 9 ไร่ 82 ตารางวา

วัดเกาะแก้วสร้างเมื่อ พ.ศ. 2454 โดยหลวงพ่อน้อย ที่เป็นเข้าอาวาสรูปที่ 1 และชาวบ้านเกาะแก้ว มีนายหลอดเป็นกำลังสำคัญในการดำเนินการก่อสร้าง แรกสร้างมีกุฏิเพียง 2 หลัง เป็นกุฏิหลังคามุงแฝก ได้รับพระราชทานวิสุงคามสีมาเมื่อ พ.ศ. 2496 

อาคารเสนาสนะประกอบด้วยอุโบสถกว้าง 7 เมตร ยาว 10 เมตร สร้างเมื่อ พ.ศ. 2480 โครงสร้างก่ออิฐถือปูน กุฏิสงฆ์จำนวน 6 หลัง เป็นอาคารไม้ หอสวดมนต์กว้าง 6 เมตร ยาว 8 เมตร สร้างเมื่อ พ.ศ. 2486 และวิหารหลวงพ่อข่อย ปูชนียวัตถุมีเจดีย์เก่าแก่ตั้งอยู่ ได้รับการบูรณะแล้ว มีรอยพระพุทธบาทจำลอง

อ้างอิง

เกาะแก้ว
หมวดหมู่:ก่อตั้งในสยามในปี พ.ศ. 2454